open-index/open-wikipedia-markdown huggingface dataset:
Ուելսի ազգային վալլիական թատրոն

:*Ուելսի ազգային անգլիական թատրոնի համար տես` [[Ուելսի ազգային թատրոն]]*

**Ուելսի ազգային վալլիական թատրոնն** () Ուելսի վալլիալեզու ազգային թատրոնն է։ Այն հիմնադրվել է 2003 թվականին Քարմարթենում։ Դրա անգլալեզու կրկնորդն է Ուելսի ազգային անգլական թատրոնը, որը հիմնադրվել է 2009 թվականին Քարդիֆում։ Երկու թատրոններն համատեղ ստեղծում են դրամայի ազգային հարթակ Ուելսում։

Ուելսի ազգային վալլիական թատրոնը փորձ է անում ուրվագծել տարբերվող ինքնություն վալլիերեն դրամայի համար, միաժամանակ բաց դարձնելով այն արտաքին լեզվական և դրամատիկական ազդեցությունների համար։

## Գեղարվեստական ղեկավարներ
*Քեվին Ռոբերթս (2003-2010)
*Արվել Գրիֆիթ (2011-)

## Բեմադրություններ
2003 թվականից սկսած թատրոնում բեմադրվել են 20-ից ավելի ներկայացումեր, դրանց մեջ գերակշռում են վալլիացի գրողների, հատկապես Սոնդերս Լյուիսի ստեղծագործությունների հիման վրա բեմադրված ներկայացումները, որոնցից են «Ուղղակի ինչպես ես և դու», «Անգլիայի թագավորի դուստրը», «Մանգաղի ստվերը», «Եսթեր», «Ծեր ապստամբը», «Խուլի դուռը», «Հիսու՜ս», «Կաթսան», «Խնամակալը» և «Խոստումի երկիրը» երկերը։

### 2003
*Պարզապես ինչպես ես և դու

### 2004
*Ռոմեո և Ջուլիետ
*Այդուամենայնիվ ոչ Ջոն Գվիլը...
*Ուղղակի ինչպես ես և դու

### 2005
*Տունն ավազից
*Արևի պարը
*Ծեր ապստամբը
*Փոթորկի ապարանքը

### 2006
*Թարմացում
*Բեքեթին սպասելիս
*Եսթեր
*Արևի պարը (հյուրախաղեր)
*Դոմինո

### 2007
*Մանգաղի ստվերը
*Թանկագին պարոն Բասթլ
*Խուլի դուռը

### 2008
*Կաթսան
*Անգլիայի թագավորի դուստրը
*Հիսու՜ս

### 2009
*Լուսինն այս գիշեր շատ զգայուն է
*Բերնարդա Ալբայի տունը
*Բոբին ու Սամին... և այլ մարդիկ

### 2010
*Խոստումի երկիրը
*Խնամակալը
*Երկու.Մեկ.Մեկ.Զրո
*Գնացքով

### 2011
*Գարնան զարթոնք

### 2012
*Փողի ծարավ
*Փոթորիկը

### 2013
*Էյլինի պարտքը
*Կամուրջը
*Սըր Գարի հողը
*Ժողով
*Ծաղիկ
*Բլոդյուվեդը
*Ցանցում
*Երկու աշխարհների միջև
*Հող

### 2014
* Շատ խորը ջուր
* Սուրհանդակը

### 2015
* Երբ աշխարհը փոքր էր
* 150

### 2016
* Բախում
* Հոգիների պարը
* Տիկին Ռեյնոլդսը և փոքր Կենան

## Ծանոթագրություններ

Կատեգորիա:Ազգային թատրոններ
Լի Վոն Ջոնգ

**Լի Վոն Ջոնգ** (), հարավկորեացի դերասան։

## Ֆիլմագրություն
### Ֆիլմեր

### Հեռուստասերիալներ

## Տարբեր շոուներ

## Թատրոն
**Կույր* (2010)
## Մրցանակներ
*2002 SBS Drama Awards: Լավագույն օժանդակող դերասան (*Գեղջուկ շրջան*)
*2006 KBS Drama Awards: Լավագույն դերասան(*Վատ պատմություն*)
*2007 SBS Drama Awards:  Լավագույն օժանդակող դերասան փոքրիկների մեջ  (*Փողերի պատերազմը*)
*2008 KBS Drama Awards: Գերազանցության մրցանակ,դերասան շաբաթական դրամայում (*Մեծն թագավոր, Սեջոնգ*)

## Ծանոթագրություններ

## Արտաքին հղումներ
*

Կատեգորիա:Հարավկորեացի դերասաններ
Տերևաթափ իմ թխկի, օ, իմ թխկի ձյունածածկ...

**«Տերևաթափ իմ թխկի, օ, իմ թխկի ձյունածածկ»** (), ռուս բանաստեղծ Սերգեյ Եսենինի բանաստեղծությունը, որը  գրվել է 1925 թվականին, հաջողությամբ ներկայացվել է երաժիշտների կողմից։ Հիմնական թեման  մարդու և փայտի համեմատությունն է։

## Պատմություն
«Տերևաթափ իմ թխկի, օ, իմ թխկի ձյունածածկ…»՝ բանաստեղծի  առաջին բանաստեղծություններից մեկը, որը գրվել է Մոսկվայի պետական համալսարանի 1-ին հոգեբուժական կլինիկայում, որտեղ նա մտերիմների պնդմամբ հնարավոր ձերբակալումից խուսափելու համար 1925 թվականի նոյեմբերի 26-ից պառկել է։ Նրան տրամադրվել էր լուսավոր ու բավականին ընդարձակ սենյակ, երկրորդ հարկում, պատուհաններից տեսարան էր բացվում դեպի այգի։ Ըստ Եսենինի մահվան հանգամանքները հետազոտողի՝ Էդուարդ Խլիստալովի, նրան ոգեշնչել է կլինիկայի պատուհանների տակ աճող  թխկին և, իսկապես, բանաստեղծությունը թվագրված է 1925 թվականի նոյեմբերի 28-ը, որը համապատասխանում է նրա կլինիկայում լինելու ժամանակահատվածի հետ։

Առաջին անգամ հրապարակվել է 1926 թվականի հունվարի 3-ին  Լենինգրադի «Կարմիր թերթի» երեկոյան թողարկմանը (№ 2) և «Կարմիր նիվա» ամսագրում (№ 1):

Բանաստեղծությունը հայերեն թարգմանել է Արփենիկ Տեր-Աստվածատրյանը՝ Եղիշե Չարենցի առաջին կինը՝ 1926 թվականի սկզբին։

## Ծանոթագրություններ

## Արտաքին հղումներ
* ԱՐՓԵՆԻԿԻ ԵՍԵՆԻՆԸ

Կատեգորիա:Սերգեյ Եսենինի ստեղծագործություններ
Կատեգորիա:Ռուսերեն երգեր
Կատեգորիա:Երգեր այբբենական կարգով
Թեոդոսիայի դելֆինարիում

**Թեոդոսիայի դելֆինարիում**, հատուկ տարածք վարժեցրած ծովային կաթնասունների՝ դելֆինների և ծովակատուների ցուցադրության համար։

Տեղակայված է Կուրորտնոե քաղաքատիպ ավանի մոտակայքում, Կարադագսի բիոկայանի տարածքում։

## Պատմություն
մինի|աջից
1960 թվականի վերջին ԽՍՀՄ-ում սկսսվեծ դելֆինների վարժեցման իրարանցում, և Կարադագսկի բիոկայանը դարձավ առաջին հիմարկությունը, որը տեղավորեց դելֆիններին լողազանում։ Այս ուղղության զարգացումը հանձնարարվել էր ԽՍՀՄ-ի պաշտպանության նախարարությանը, Լենիգրադի ռազմական նավաստիներին։ Ի սկզբանե բռնում էին ամենափոքր դելֆիններին։ Այնուհետև սպիտակակող դելֆինին լողավազանում պահելու փորձեր են ձեռնարկել։

Կարադագի բիոկայանում աշխատում էին ՄՊՀ-ի, Կիևի հիդրոմեխանիկայի ինստիտուտի մասնագետներ։ Մոսկվայի ակադեմիկական ինստիտուտի հետ համատեղ իրականացրել են ձայնային ազդանշանների ուսումնասիրություն։ Կարադագսի բիոկայանի առաջին տվյալների հրապարակումից հետո գումար են հատկացրել  ծովային կաթնասունների հետ աշխատելու համար նախատեսված համալիրի ծրագրավորման և կառուցման համար։

Համալիրը պաշտոնապես բացվել է 1977 թվականի օգոստոսին։ Բացման արարողությանը ներկա են գտնվել Գիտությունների ակադեմիայի նախագահ Բորիս Եվգենևիչ Պատոնը, Ուկրաինայի կենտրոնական կոմիտեի կուսակցականներ։

ԽՍՀՄ-ի անկումից հետո, պետությունը միջոցներ չտրամադրեց կենդանիների խնամքի համար, այդ իսկ պատճառով բիոկայանի անձնակազմը ստիպված էր կենդանիների փրկության համար ուղիներ փնտրել։ Այդ նպատակով դելֆինների և ծովակատուների մասնակցությամբ առևտրային շոու ստեղծվեց։ Չնայած տարածքի  անհարմարություններին, բիոկայանի ծրագիրը մեծ ճանաչում ուներր զբոսաշրջիկների շրջանում։

## Նկարագրություն
Պատկանում է Ղրիմի Թեոդոսիա շրջանին։ Գտնվում է Կուրորտնոե ավանի շրջակայքում, Կարադագի բիոկայանի տարածքում։ Գիտական կենտրոնում գործում է նաև ակվարիումների ցուցադրություն, որտեղ ներկայացված են Սև ծովի կենդանական աշխարհի ձկները։

## Տվյալներ
Հասցե։ Բերեգովոյ փողոց 11, Կուրորտնոե, Թեոդոսիա, Ղրիմ

Հեռախոս:+7 (36562) 26-204

E-mail: poza@dolphin.crimea.com, biopol@ukr.net
## Ծանոթագրություններ

## Արտաքին հղումներ
* Դելֆինարիումի պաշտոնական կայք 
* Թեոդոսիայի դելֆինարիում 

Կատեգորիա:Դելֆինարիումներ
Կոստանդինի կոթող

**Կոստանդինի կոթող** ( կամ *Konstantin Dikilitaşı*), գտնվում է Օձաձև կոթողի հարևանությամբ և հարավ Կոստանդնուպոլսի հիպոդրոմից (այժմ Սուլթանահմեդ Հրապարակ)։ Նրա կառուցման ստույգ տարին հայտնի չէ, բայց անվանվել է Կոստանդին VII-ի պատվին, ում հրամանով այն վերանորոգվել է 10-րդ դարում։

## Պատմություն
thumb|left|Կոստանդինի կոթող, 2013 թվական

32 մ բարձրությամբ կոթողը Կոստանդին VII-ի հրամանով վերանորոգման է ենթարկվել, սակայն օգտագործվել են կոպիտ կտրված քարեր։ Ըստ տեղեկությունների, կոթողն այդ ժամանակ զարդարված էր ոսկեզօծ բրոնզե սալիկներով, որոնք պատկերում էին Բարսեղ I-ի հաղթանակները, ով Կոստանդին VII-ի պապն էր։ Նաև կոթողի գագաթին գունդ կար։ Սակայն, երբ 1204 թվականին տեղի ունեցավ Խաչակրաց չորրորդ արշավանքը ոսկեզօծ բրոնզե սալիկները քանդվեցին և թալանվեցին խաչակիրների կողմից։

Քանի որ երիտասարդ ենիչերիները սիրում էին օգտագործել կոթողը մագլցելու համար և այդպիսով ցույց տալ իրենց խիզախությունն ու ճարպկությունը, ուստի հետագայում էլ կոթողն շարունակեց կրել վնասներ։

1953-1976 թվականներին կոթողը պատկերված էր թուրքական 500 լիրա թղթադրամների հակառակ կողմում։

2011 թվականին կոթողը օգտագործվել է *Assassin's Creed* վիդեոխաղում։

## Ծանոթագրություններ

*
*

Կատեգորիա:Կոստանդնուպոլիս
Կատեգորիա:Համաշխարհային ժառանգություն Թուրքիայում
Կատեգորիա:Ստամբուլի շենքեր և կառույցներ
Շատրիյոս Ռագանա

**Շատրիյոս Ռագանա** (, «Վհուկը Շատրիա լեռից», իրական անվանումը՝ Մարիա Պյաչկաուսկայտեի, , ), լիտվացի գրող, լիտվացիների ազգային վերածննդի կողմնակից, մանկավարժ և թարգմանչուհի։

## Կենսագրություն
Մարիա Պեչկաուսկայտեն ծնվել է 1877 թվականի մարտի 8-ին, Մեդինգենայ կալվածքում[lt] (Mėdingėnų dvaras) (այժմ Ռետավայի ինքնավարություն)։ Ծնողները՝ Ստանիսլավան և Անուպուրաս Պեչկաուսկասները կրթված ազնվականներ էին։ Նա կրթությունն ստացել է տանը։ Վարշավայում ուսաումնասիրել է մեղվապահութուն առարկան։ 1905—1907 թվականներին Շվեյցարիայում ունկնդրել է էթիկայի դասընթացներին, իսկ Ցյուրիխի և Ֆրիբուրի համալսարաններում՝ մանկավարժության դասընթացներին։

Գրողի շիրիմը գտնվում է Մաժեյկի շրջանի Ժիդիկայ ավանում։

## Ստեղծագործություն
Սկսել է տպագրվել 1895 թվականից։ Նրան հանրաճանաչություն են բերում 1903 թվականի «Վիկտուտե» (*„Viktutė“*) պատմվածքը, 1906 թվականի «Վինցաս Ստոնիս» (*„Vincas Stonis“*) պատմվածքը և 1922 թվականին «Սկայտիմայ» ամսագրում հրապարակված «Հին կալվածքում» (*„Sename dvare“*) պատմվածքը՝ գրված Առաջին համաշխարհային պատերազմի ժամանակ։ «Վիկտուտե» պատմվածքը գրված է օրագրի ձևով և սկիզբ դրեց լիտվական լիրիկա-հոգեբանական արձակագրության զարգացմանը։

Շատրիյոս Ռագանան եղել է XX դարի սկզբի ամենահայտնի հեղինակներից մեկը։ Նրա պատմվածքները թարգմանվել են ռուսերեն և այլ լեզուներով։

## Հիշողության հավերժացում
Այժմ Ժիդիկայի դպրոցը կրում է Մարի Պյաչկաուսկայտեի անունը, ինչպես նաև Ժիդիկայում կա նրա տուն-թանգարանը։ ՈՒժվենտիսի ազգագրական թանգարանում (գյուղ Գիրնիկայ, շրջան Կելմե, գավառ Շյաուլյայ) երկու ցուցադրություններից մեկը նվիրված է գրողին, որը 1887 թվականից մինչև 1898 թվականը ապրել է այժմյան թանգարանի շենքում։ 1985 թվականին Մաժեյկյայ քաղաքում դրվեց նրա հուշարձանը, որը Յոնաս Մյաշկյալյավիչյուսի աշխատանքն է։ Գրականագետ Յանին Ժեկայտեի կողմից 1984 թվականին հրատարակվում է մենագրություն նվիրված Շատրիյոս Ռագանային, իսկ 1986 թվականին հրապարակվում են Շատրիյոս Ռագանայի նամակները։

## Ծանոթագրություններ

Կատեգորիա:Լիտվացի մանկավարժներ
Կատեգորիա:Լիտվացի կին գրողներ
Կատեգորիա:Լիտվացի թարգմանիչներ
Յանե Սանդանսկու անվան սպորտային համալիր

**«Յանե Սանդանսկի» սպորտային համալիր** (), ժամանակակից սպորտային համալիր, որը գտնվում է Մակեդոնիայի Հանրապետության մայրաքաղաք Սկոպյեում։ Արենան կարող է տեղավորել մինչև 6500 հանդիսականի։ Անվանվել է ի պատիվ մակեդոնացի հեղափոխական և ազգային ազատագրական շարժման գործիչ Յանե Սանդանսկու։

## Պատմություն
2012 թվականի նոյեմբերի 18-ին հայտարարվում է այն մասին, որ նախատեսվում է ապամոնտաժել սպորտային համալիրի նախկին շենքը՝ փոխարենը կառուցելով նոր մարզադաշտ, որը կանվանվի Յանե Սանդանսկու անունով։ 2013 թվականի փետրվարի 14-ին՝ ավելի քան 1000 երկրպագուների ներկայությամբ, անցկացվում է վերջին սպորտային հանդիպումը հին համալիրում։ Հենց հաջորդ օրը սպորտային համալիրի շենքը պաշտոնապես փակվում է, իսկ որոշ ժամանակ անց՝ գրեթե հիմնովին քանդվում։

Որպես նորագույն տեխնոլոգիներով զինված սպորտային արենա այն վերաբացվում է շուրջ մեկ տարի անց՝ 2014 թվականի օգոստոսին։ Վերակառուցողական աշխատանքների ֆինանսավորումն իր վրա է վերցնում ռուսաստանցի գործարար Սերգեյ Սամսոնենկոն։ Նոր արենան կառուցվում է «Ռուսաստան» չորս աստղանի հյուրանոցի հարևանությամբ։ 2015 թվականի սեպտեմբերին արևմտյան և արևելյան տրիբունալները ավելացվել են 500 նստատեղերով։ Ներկայումս այն մի քանի սպորտային ակումբների տնային մարզադաշտն է։

Այն համալրված է ֆիթնեսի և աերոբիկայի կենտրոններով, թենիսի կորտերով, մանկական խաղահրապարակով և բացառիկ «Hummel» սպորտային խանութով։

## Ծանոթագրություններ

Կատեգորիա:Սպորտը Հյուսիսային Մակեդոնիայում
Զլատա Մոգլենացի

**Զլատա Մոգլենացի** (, հուն․` Αγία Χρυσή), արևելյան ուղղափառ եկեղեցու սուրբ, որի պաշտամունքը տարածված է սերբական և բուլղարական եկեղեցիներում։ Ըստ Գրիգորյան օրացույցի՝ Զլատա Մոգլենացու հիշատակության օրը նշվում է հոկտեմբերի 13-ին կամ նույն ամսվա 18-ին։

## Կենսագրություն
Սուրբ Զլատայի կարճատև կյանքի մասին տեղեկություններ մեզ հայտնի են 1799 թվականին Նիկոդիմոս Սրբագրի գրած աշխատությունից, որն էլ վկայում է սրբի նահատակության մասին։ Նրա խոսքերով՝ Զլատան ապրել է Սլատինա անունը կրող գյուղում, որը գտնվում է ժամանակակից Հունաստանի Պելայի նոմոսի Խրիսի գյուղում։

Ծնվել է անբարեկեցիկ հոգևորականի ընտանիքում՝ լինելով տան ամենափոքր զավակը (ունեցել է ևս երեք քույրեր)։ Զլատան եղել է առեղծվածային գեղեցկության տեր օրիորդ։ Հենց հատկության շնորհիվ էլ նա գրավում է թուրք ազնվատոհմիկ մի երիտասարդ ուշադրությունը, ով էլ հրամայում է առևանգել Զլատային և տանել իր մոտ։

Ապարանքում նա փորձել է ամեն կերպ կրոնափոխ անել նրան՝ խոստանալով իսլամի ընդունումից հետո ամուսնանալ վերջինիս հետ։ Շուտով նրա դեմ են դուրս գալիս մուսուլմանի հարազատները, ովքեր սպառնում են քրիստոնեությունը չուրանալու դեպքում նրան ենթարկել մահապատժի։ Զլատան վերստին հրաժարվում է պայմանը կատարելուց, որի պատճառով էլ ենթարկվում է խոշտանգումների։ Նրան ձողերով ծեծի են ենթարկում և ապա մտրակահարում։ Մահվանից առաջ Զլատան խնդրել է իր համար աղոթել Ստավրոնիկիտայի վանքում։

Մահից հետո թուրք ավազակները թրախողոխ են անում Զլատայի անշնչացած մարմինը։ Նրան գաղտնի կերպով թաղվում է գյուղացիներից մեկի կողմից։ 1912 թվականին նա դասվում է արևելյան ուղղափառ եկեղեցու սրբերի դասին։ Նրա պաշտամունքն առավել տարածված է Մակեդոնիայի Հանրապետությունում և Բուլղարիայում։

## Ծանոթագրություններ

## Արտաքին հղումներ
* 
* Զլատա Մոգլենացու կյանքն ու նահատակությունը  

Կատեգորիա:1795 մահեր
Հրեական գերեզմանոց (Սկոպյե)

**Սկոպյեի հրեական գերեզմանոց** (), Մակեդոնիայի հրեական համայնքի համար նախատեսված նախկինում գործող գերեզմանատուն, որը տեղակայված է եղել Սկոպյեի Դոլվո Վոդնո արվարձանում։ Հրեական գերեզմանատունն ունեցել է մոնումենտալ տեսք՝ զարդարված հուշարձաններով և պատմամշակութային կոթողներով։ Ժակ Կոնֆինոն մի անգամ գերեզմանոց այցելելիս նկատել է մուտքի մոտ գտնվող մարմարե ցուցատախտակ, որի վրա գրված է այն մասին, որ գերեզմանատունը շուրջ 5 դարվա պատմություն ունի։ Այնուամենայնիվ, գերեզմանաքարերի վրա սրբագրությունները բացակայում են։ Հետազոտողների կարծիքով ժամանակին այստեղ եղել են որոշակի գրվածքներ, որոնք ժամանակի ընթացքում ջրի ներգործմամբ ջնջվել են մարմարյա քարերի վրայից։

Եբրայերեն աղբյուրներում հիշատակված են ներկայիս Մակեդոնիայի տարածքում գոյություն ունեցող երկու գերեզմանոցների գոյության մասին (հին գերեզմանոց և նոր գերեզմանոց)։ 16-րդ դարի յոթերորդ տասնամյակում Սկոպյեի քաղաքային ժողովը որոշում է կայացնում առ այն, որ հին գերեզմանոցի տարածքը չի կարող օգտագործվել աղբյուսներ պատրաստելու համար։

Որոշ ժամանակ անց գերեզմանոցն ամբողջովին ապամոնտաժվում է, իսկ Դոլնո Վոդնո գյուղը ներառվում է Սկոպյե քաղաքի մեջ՝ որպես վերջինիս արվարձան։ Սա է պատճառը, որ Սկոպյեի հրեաների մեծ մասին գերեզմանի վայրերն անհայտ են։ 1960 թվականին Սկոպյեի հրեական գլխավոր գերեզմանատունը ներկայացված է եղել մի հուշարձանի տեսքով։ Հուշարձանի առջև խոնարհվելով այցելուներն իրենց հարգանքի տուրքն են մատուցել ֆաշիստական վարչակարգի օրոք Մակեդոնիայի Հանրապետության ներկայիս տարածքում զոհված հրեաների հիշատակին։ Հուշարձանը զարդարված է եղել հրեական նշաններով, ինչպես նաև եբրայալեզու և մակեդոնալեզու գրվածքներով։

## Տես նաև
* Հրեական թաղամաս (Սկոպյե)

## Գրականություն
* Плима и слом; Жени, Лебл; Фонд на Холокаустот на Евреите од Македонија; ; Скопје, ноември 2013 година.

Կատեգորիա:Հրեական գերեզմանոցներ
Ժերեմի Մորել

**Ժերեմի Մորել** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Լիոնի կազմում։ Խաղում է կենտրոնական և ձախ պաշտպանի դիրքում։

## Ակումբային կարիերա
### Լորյան
Մորելը Լորյանի ակադեմիայի սան է։ Ակումբի առաջին կազմ տեղափոխվել է 2002 թվականին։ Իր պրոֆեսիոնալ դեբյուտը նշեց 2003 թվականի ապրիլի 19-ին՝ Գյոնյոնի դեմ խաղում։ Իր առաջին պրոֆեսիոնալ գոլը խփեց 2003 թվականի օգոստոսի 15-ին՝ Սենտ Էտիենի դեմ խաղում։ Լորյանի կազմում Մորելը անցկացրեց 9 մրցաշրջան՝ մասնակցելով 230 հանդիպման և դառնալով 12 գոլի հեղինակ։

### Օլիմպիկ Մարսել
2011 թվականի հունիսի 19-ին Մորելը 4 տարվա պայմանագիր կնքեց Օլիմպիկ Մարսելի հետ։ Իր դեբյուտը նշեց 2011 թվականի հուլիսի 27-ին՝ Ֆրանսիայի սուպերգավաթի Լիլի դեմ խաղում։ Այս խաղում նա դարձավ գոլի հեղինակ՝ օգնելով իր թիմին հաղթել 4-5 հաշվով և նվաճել Ֆրանսիայի սուպերգավաթը։ Եվրոպական առաջնություններում իր դեբյուտը նշեց 2011 թվականի սեպտեմբերի 13-ին՝ Օլիմպիակոսի դեմ Չեմպիոնների Լիգայի խաղում։ Մարսելի կազմում Մորելն անցկացրեց 153 հանդիպում՝ դառնալով 3 գոլի հեղինակ։

### Օլիմպիկ Լիոն
2015 թվականի հունիսի 1-ին Մորելը 3 տարվա պայմանագիր կնքեց Օլիմպիկ Լիոնի հետ։ Իր դեբյուտը Լիոնի կազմում նշեց 2015 թվականի օգոստոսի 9-ին՝ Լորյանի դեմ խաղում։ Իր առաջին գոլը խփեց 2017 թվականի ապրիլի 13-ին՝ Բեշիկթաշի դեմ խաղում՝ խփելով իր առաջին գոլը եվրոպական առաջնություններում։

## Կարիերայի վիճակագրություն
### Ակումբային վիճակագրություն
*2018 թվականի մարտի 25-ի դրությամբ*

## Նվաճումներ
### Ակումբային
**Մարսել**
* Ֆրանսիայի լիգայի գավաթ․ 2011–12
* Ֆրանսիայի սուպերգավաթ․ 2011

### Անհատական
* Եվրոպայի Լիգայի մրցաշրջանի խորհրդանշական հավաքական․ 2016–17

## Ծանոթագրություններ

## Արտաքին հղումներ
* Մորելի պաշտոնական Տվիտերի էջը
* Մորելը transfermarkt-ում
* Մորելը WhoScored.com կայքում
* Մորելը Լիոնի պաշտոնական կայքում
* Մորելը Լիգա 1-ի պաշտոնական կայքում
* Մորելը ՈՒԵՖԱ-ի պաշտոնական կայքում

Կատեգորիա:Լորյանի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Հյուսիսային Մակեդոնիայի Սահմանադրություն

**Հյուսիսային Մակեդոնիայի Սահմանադրություն** (), Մակեդոնիայի Հանրապետության մայր օրենքների ժողովածուն, որը հանդիսանում է պետության իրավական համակարգի հիմքը։ Սահմանադրությունը Հյուսիսային Մակեդոնիայի Հանրապետության հիմնական և գլխավոր օրենքն է, որին պետք է համապատասխանեն մյուս բոլոր իրավական ակտերը։ Այն նաև արժեքաբանական-գաղափարական փաստաթուղթ է, որը սահմանում է հասարակության կազմակերպման հիմնարար սկզբունքները, որոնց գործնական կիրառմանը և ամրապնդմանը պետք է ձգտի պետությունը։

Հյուսիսային Մակեդոնիայի Հանրապետության Սահմանադրությունն ընդունվել է երկրի խորհրդարանի կողմից՝ 1991 թվականի նոյեմբերի 17-ին։ 2001 թվականին կատարվել են կարևորագույն սահմանադրական փոփոխություններ, որոնք ընդլայնել են ալբանացիների իրավունքները Հյուսիսային Մակեդոնիայի Հանրապետության տարածքում։

## Քաղաքական տարրեր
Սահմանադրությունը Հյուսիսային Մակեդոնիայի Հանրապետության բարձրագույն օրենսդրական հիմքն է։ Որպես իրավական ակտ, այն կարգավորում է պետություն-քաղաքացի փոխհարաբերությունները՝ կարևորելով բոլոր քաղաքացիների իրավունքների հավասարությունը։ Սահմանադրության 1-ին հոդվածը մատնանշում է Հյուսիսային Մակեդոնիայի Հանրապետության տիպաբանական առանձնահատկությունները․

Այլ հոդվածներն օրինակ սահմանում են, որ Սկոպյեն երկրի մայրաքաղաքն է, իսկ կյուրեղյան այբուբենը՝ սլավոնական մակեդոներեն լեզվի պաշտոնական գիրը (հոդված 7)։ Սահմանադրության մյուս գլուխները վերաբերվում են քաղաքացիների ազատություններին և իրավունքներին, իշխանությանը և դատական համակարգի առանձնահատկություններին։

Ընդհանուր առմամբ՝ Հյուսիսային Մակեդոնիայի Հանրապետության սահմանադրությունը կազմված է 135 հոդվածներից։ Փոփոխության է ենթարկվել 32 անգամ։

## Ծանոթագրություններ

## Արտաքին հղումներ
* Մակեդոնիայի Հանրապետության սահմանադրություն

Կատեգորիա:Հյուսիսային Մակեդոնիայի Հանրապետության կառավարություն
Կատեգորիա:Սահմանադրություններ
Յանինա Օխոյսկայա

**Յանինա Մարիա Օխոյսկայա-Օկոնսկայա** (, ), լեհ հասարակական գործիչ, լեհական մարդասիրական ակցիաների նախագահ, աստղագետ։

## Կենսագրություն
Յանինա Օխոյսկայան ծնվել է 1955  թվականին Գդանսկում։ Ավարտել է Զաբժեի թիվ 1 ընդհանուր կրթական ճեմարանը և Նիկոլայ Կոպերնիկի համալսարանը Թորունում։ Մինչև 1984 թվականն աշխատել է Լեհաստանի գիտությունների ակադեմիայի աստղաֆիզիկայի ինստիտուտում (Թորունի Նիկոլայ Կոպերնիկի անվան աստղագիտական կենտրոն)։  1970-ական թվականներին Յանինա Օխոյսկայան համագործակցել է լեհ ընդդիմախոսների հետ և օգնել Անտոնիա Ստավիկովսկու գրադարանին։ Եղել է «Համերաշխություն» շարժման կազմում, Լեհաստանում ռազմական գործողությունների ընթացքում աշխատել է սամիզդատում և օգնել իշխանությունների գործողություններից տուժած մարդկանց։

Յանինան մանկուց հաշմանդամ է, ախտորոշումը` պոլիոմիելիտ։ Յանինան բուժվել է հաշմանդամ երեխաների ինստիտուտում, նրա բժիշկն է եղել Լեխ Վերուշը։ 1984 թվականին Յանինան տեղափոխվել է Ֆրանսիա, որտեղ տեղեկացել է մարդասիրական օգնության գաղափարի մասին։ Նա EquiLibre հիմնադրամում եղել է կամավոր և շփումներ հաստատել Լեհաստանի քաղաքացիների համար մարդասիրական օգնության համար։ 1992 թվականից նա կազմակերպել է մարդասիրական օգնություն Հարավսլավիայում պատերազմի զոհերին, իսկ 1994 թվականին հիմնել է լեհական մարդասիրական ակցիա` դառնալով նրա նախագահը։

1996 թվականին ամուսնացել է «Tygodnik Powszechny» ամսագրի լրագրող Միխայիլ Օկոնսկիի հետ։ 2000 թվականին հրատարակվել է Վոյցեխ Բոնովիչի հարցազրույցը Յանինա Օխոյսկայայի հետ` «Երկինք այլոց համար» (), 2015 թվականին՝ Մաժեն Զդանսովսկու հարցազրույցը` «Мир по Янке» ():

## Պարգևներ
### Շքանշաններ
* Լեհաստանի վերածննդի շքանշանակիր (*քաղաքացիական հասարակության կառուցման առանձնահատուկ նվաճումների համար, երկրի շահերի և սոցիալական աշխատանքի համար*, 2011)
* «Bene Merito» պատվո նշան (2009)
* Պատվո լեգիոնի շքանշան (2003)

### Մեդալներ և մրցանակներ
* «Եվրոպայի կին» (Եվրամիություն, 1994)
* «Tygodnik Powszechny» ամսագրի կողմից Սուրբ Գեորգիի մեդալ (1994)
* Pax Christi International Peace Award (1995)
* Atsushi Nakata Memorial (Япония, 1996)
* Յան Կարսկիի մրցանակ (ԱՄՆ, 2002)
* Էրազմ և Աննա Եժմանովների անվան Լեհաստանի գիտություների ակադեմիայի մրցանակ (2009)
* Լեխ Վալենսայի մրցանակ (2010)
* «Լեհական տնտեսության պատվավոր մարգարիտ (2010)
* «Ecce Homo» շքանշան
* Ժպիտի շքանշան
* «Տարվա կինը», ըստ Twój Styl-ի

## Ծանոթագրություններ

Կատեգորիա:Լեհ հասարակական գործիչներ
Կատեգորիա:Լեհ աստղագետներ
Կատեգորիա:Լեհաստանի քաղաքական գործիչներ
Հրեական գերեզմանոց (Շտիպ)

**Շտիպի հրեական գերեզմանոց** (), Մակեդոնիայի հրեական համայնքի համար նախատեսված նախկինում գործող գերեզմանատուն, որը տեղակայված է եղել Շտիպ քաղաքից 5 կմ հեռավորության վրա։ Մինչ օրս հայտնի չէ այն հանգամանքը, թե արդյոք մշտապես գերեզմանոցը գտնվել են նույն տեղում։ Առաջին և երկրորդ համաշխարհային պատերազմների միջև ընկած ժամանակահատվածից մեզ հասած ոչ մի վկայություն չի պահպանվել։ Սրբագրությունները ևս բացակայում են։

Երկրորդ համաշխարհային պատերազմի ընթացքում առանցքի դաշինքին հարող բուլղարները Մակեդոնիայի Հանրապետության մերօրյա տարածքը բռնազավթելիս քանդում են հրեական գերեզմանոցը և այդ քարերի օգնությամբ Շտիպից 2 կիլոմետր հեռավորության վրա կառուցում են լողավազան։

Պատերազմի ավարտից և Հոլոքոստի դատապարտումից հետո ցեղասպանության վերապրածներից մեկի նախաձեռնությամբ Շտիպում կառուցվում է «Իսակ Կիոն» անունը կրող հուշակոթող, որի այցելուներն իրենց հարգանքի տուրքն են մատուցում աշխարհամարտի տարիներին Մակեդոնիայի տարածքում ֆաշիստական ագրեսիայի զոհ դարձած հրեաների հիշատակին։

2009 թվականին Շտիպի թանգարանը սկսում է հրեական գերեզմանոցի վերակառուցողական աշխատանքները։ Թանգարանի տնօրեն Զորան Չիտկուշևի խոսքերով գերեզմանատունը թարմացնելու և պահպանելու ծրագրեր նախկինում ևս եղել են։ Ծրագիրը ֆինանսավորում է Մակեդոնիայի Հանրապետության կառավարությունը, մշակույթի նախարարությունը և մշակութային ժառանգության պահպանման գրասենյակը
։

## Տես նաև
* Հրեական գերեզմանոց (Սկոպյե)

## Գրականություն
* Плима и слом; Жени, Лебл; Фонд на Холокаустот на Евреите од Македонија; ; Скопје, ноември 2013 година.

## Ծանոթագրություններ

Կատեգորիա:Հրեական գերեզմանոցներ
Մուկտար Դիակաբի

**Մուկտար Դիակաբի** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Վալենսիայի կազմում։ Խաղում է կենտրոնական պաշտպանի դիրքում։

## Ակումբային կարիերա
### Օլիմպիկ Լիոն
Դիակաբին Օլիմպիկ Լիոնի ակադեմիայի սան է։ 2016 թվականին տեղափոխվել է Լիոնի առաջին կազմ։ Իր պրոֆեսիոնալ դեբյուտը Դիակաբին նշեց 2016 թվականի սեպտեմբերի 10-ին՝ Բորդոյի դեմ խաղում։ Իր առաջին պրոֆեսիոնալ գոլը խփեց 2016 թվականի նոյեմբերի 30-ին՝ Նանտի դեմ խաղում։ Եվրոպական առաջնություններում իր դեբյուտը նշեց 2016 թվականի հոկտեմբերի 18-ին՝ Յուվենտուսի դեմ խաղում։ Իր առաջին գոլը եվրոգավաթներում Դիակաբին խփեց 2017 թվականի փետրվարի 23-ին՝ Եվրոպայի Լիգայի ԱԶ Ալկմարի դեմ խաղում։ Նա գոլի հեղինակ դարձավ նաև Եվրոպայի Լիգայի 1/8 եզրափակչի Ռոմայի դեմ երկու խաղերում։ 2017 թվականի հոկտեմբերի 1-ին ֆրանսիացին գոլ խփեց Անժեի դեմ խաղում, իսկ հանդիպումն ավարտվեց 3-3 հաշվով։ Օլիմպիկ Լիոնի կազմում Դիակաբին անցկացրեց 55 հանդիպում՝ դառնալով 7 գոլի և 2 գոլային փոխանցման հեղինակ։

### Վալենսիա
2018 թվականի հուլիսի 28-ին Դիակաբին 5 տարվա պայմանագիր կնքեց Վալենսիայի հետ։ Ակումբը նրա համար վճարեց 15 միլիոն եվրո։ Իր դեբյուտը Լա Լիգայում նշեց օգոստոսի 20-ին՝ փոխարինելով Էզեկիել Գարային Ատլետիկո Մադրիդի դեմ խաղում։ Իր առաջին գոլը Դիակաբին խփեց դեկտեմբերի 8-ին՝ Սևիլյայի դեմ խաղում։ 2019 թվականի հունվարի 29-ին՝ Իսպանիայի գավաթի Խետաֆեի դեմ խաղում ֆրանսիացին պահեստայինների նստարանին նստած ժամանակ ստացավ կարմիր քարտ ոչ սպորտային պահվածքի համար՝ որակազրկվելով 4 խաղով։ Իր առաջին մրցաշրջանում Դիակաբին անցկացրեց 38 հանդիպում՝ դառնալով 3 գոլի հեղինակ, իսկ Վալենսիան հաղթեց Իսպանիայի գավաթը՝ եզրափակչում 2-1 հաշվով պարտության մատնելով Բարսելոնային։

## Միջազգային կարիերա
Դիակաբին ունի Գվինեայի քաղաքացիություն և իրավասու է ներկայացնել Գվինեայի ազգային հավաքականը։ Այնուամենայնիվ, նա հանդես է եկել Ֆրանսիայի երիտասարդական հավաքականների կազմում։ 2015 թվականի հուլիսին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 4 հանդիպում և գոլի հեղինակ դառնալով խմբային փուլի Հունաստանի դեմ խաղում։ Ֆրանսիան հասավ մրցաշարի կիսաեզրափակիչ, որտեղ 2-0 հաշվով պարտվեց Իսպանիային։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 19-ի դրությամբ*

## Նվաճումներ
### Ակումբային
**Վալենսիա**

* Իսպանիայի գավաթ. 2018–19

## Ծանոթագրություններ

## Արտաքին հղումներ
* Դիակաբիի պաշտոնական Տվիտերի էջը
* Դիակաբիի պաշտոնական Ինստագրամի էջը
* Դիակաբին transfermarkt-ում
* Դիակաբին soccerbase.com-ում
* Դիակաբին WhoScored.com կայքում
* Դիակաբին Վալենսիայի պաշտոնական կայքում
* Դիակաբին Լիգա 1-ի պաշտոնական կայքում
* Դիակաբին ՈՒԵՖԱ-ի պաշտոնական կայքում
* Դիակաբին Ֆրանսիայի ֆուտբոլի ֆեդերացիայի կայքում 

Կատեգորիա:Լա Լիգայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիացի ֆուտբոլիստներ
Բրոկ

**Բրոկ** (), «Պոկեմոն» անիմե սերիալի, խաղերի շարքի և մանգայի կերպարներից մեկը։ *Pokémon* խաղերի շարքում և մանգայում նա Կանտո շրջանի մարզադաշտերի գլխավորներից մեկն է և մասնագիտացված է քարե պոկեմոններով։ Ըստ The Electric Tale of Pikachu խաղերի և մանգայի եղանակի՝ Բրոկը անիմե սերիալում Էշ Կետչումի ուղեկիցներից մեկն է։ «Սև և Սպինակ» սերիալի նկարահանման ընթացքում Բրոկը Էշի հետ չէր ճանապարհորդում, այլ Պյուտերում բժիշկ էր սովորում։

## Ելույթներ
### Խաղ

Խաղերում Բրոկը համարվում է որպես մարզադաշտի գլխավոր, որը մասնագիտացված էր քարե պոկեմոններով։ Այդ ու հանդերձ Բրոկը սյուժեում շատ մեծ դեր չի զբաղեցնում
: Սկզբից Բրոկը հայտնվում է ''Pokémon Red'' և ''Blue'' խաղերի մեջ, իսկ հետագայում նաև *[[Pokémon Yellow|Yellow]]* խաղում։ Արդյունքում նա հայտնվում է *Red*, *Blue* և *Yellow*, ''Pokémon Gold'', ''Silver''  և ''Crystal''  սիկվելներում, ինչպես նաև *Red*  և *Blue*, ''Pokémon FireRed'' և ''LeafGreen''  ռեմեյկներում՝ *Gold*  և *Silver*, ''Pokémon HeartGold''  և ''SoulSilver''  ռեմեյկներում նույնպես։ Բացի դրանից նա հայտնվում է *[[Pokémon Stadium]]*, *[[Pokémon Stadium 2]]*  և *[[Pokémon Puzzle League]]*  խաղերում։

## Կերպարի ստեղծման պատմություն
Բրոկը սկզբում հայտնվել է ''Pokémon Red'' և ''Blue'' խաղերում, որտեղ նրա ոճաբանությամբ է զբաղվել Կեն Սուգիմորին։ Անիմեում նրան ձայնվորել է Յուձի Ուեդան։ Հեղինակները Բրոկին հեռացրել են սերիալի երկրորդ հատորից, մտածելով, որ նրան չի հավանում հյուսիսային լսարանը, բայց արդյունքում նրան վերադարձնում են երրորդ հատորում։

## Ծանոթագրություններ

## Արտաքին հղումներ
* Բրոկի մասին հոդված Bulbapedia-ում, «Պոկեմոնի» մասին։
*
Կանեփի իրացումը Մակեդոնիայի Հանրապետությունում

**Կանեփի իրացումը Մակեդոնիայի Հանրապետությունում** օրենքի սահմաններում մասնակիորեն թույլատրելի է՝ որոշ սահմանափակումներով հանդերձ։ Կանեփազգիների ընտանիքին պատկանող այս բույսի իրացումը թույլատրելի է բացառապես բժշկական և առողջապահական նկատառումներով, իսկ վերջինիս ռեկրեացիոն յուրացումն ըստ Մակեդոնիայի Հանրապետության քրեական օրենսգրքի ենթադրում է քրեական պատասխանատվություն՝ օրենքով նախատեսված կարգով։

Կանեփի ռեկրեացիոն յուրացման սահմանափակումը պայմանավորված է այն հանգամանքով, որ բույսի ծաղիկը պարունակում է ՏՀԿ (տետրահիդրականաբիրոլ) կոչվող քիմիական բաղադրիչը։ Այն ծխող կամ նույնիսկ ուտող մարդիկ մտնում են ընդարմության մեջ, որի ազդեցության տակ կարող են անգիտակցաբար դառնալ կամայականության զոհ։

## Բժշկական նկատառումներով օգտագործում
Կանեփի (կամ օրենսդրորեն թույլատրելի այլ թմրամիջոցի) յուրացումն ու օրինական իրացումը չի արգելվում միայն այն պարագայում, երբ այն օգտագործվում է առողջապահական նկատառումներով՝ հիվանդանոցներում կամ այլ բուժհաստատություններում։ 2016 թվականի փետրվարի 9-ին Մակեդոնիայի Հանրապետության բարձրագույն օրենսդիր մարմնի առողջապահական հանձնաժողովը հաստատում է բժշկական մարիխուանայի օրինականացումը հաստատող իրավական ակտը։

Նույն թվականի հունիսի 1-ից օրենքն իրավական ուժ է ստանում և թմրանյութերը հայտնվում են երկրի դեղատներում։ Առանց դեղատոմսի թույլատրելի է գնել 0,2  տոկոսանոց քենագնինոիդ։ Այդ չափաբաժինը գերազանցող թմրանյութը գնելու համար պահանջվում է դեղատոմս։

## Իրացում
Մակեդոնիայի Հանրապետության տարածքում աճեցվում է սահմանափակ քանակությամբ կանեփ։ Դրանց մարգերը հիմնականում կենտրոնացված են Ալբանիայի հետ սահմանի երկայնքով։ Մարիխուանայի օրինականացումից հետո ապօրինի կերպով բույսի աճեցման դեպքեր գրեթե չեն գրանցվում։

Բույսի դեղատնային վաճառքի համար սահմանված է կայուն գնային համակարգ։

## Ծանոթագրություններ

Կատեգորիա:Կանեփի իրացումն ըստ երկրի
Քենի Տետե

**Քենի Տետե** (, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Լիոնի և Հոլանդիայի ազգային հավաքականի կազմում։ Խաղում է աջ պաշտպանի դիրքում։

## Ակումբային կարիերա
### Այաքս
Տետեն Այաքսի ակադեմիայի սան է։ Իր առաջին պրոֆեսինոալ պայմանագիրը կնքել է 2012 թվականի հուլիսի 20-ին։ 2014 թվականին տեղափոխվել է ակումբի առաջին թիմ։ Իր պրոֆեսիոնալ դեբյուտը Տետեն նշեց 2015 թվականի փետրվարի 5-ին՝ ԱԶ Ալկմարի դեմ խաղում։ Իր առաջին պրոֆեսիոնալ գոլը խփեց 2016 թվականի նոյեմբերի 24-ին՝ Պանատինաիկոսի դեմ խաղում։ Այաքսի կազմում Տետեն անցկացրեց 55 հանդիպում՝ դառնալով 1 գոլի հեղինակ։

### Օլիմպիկ Լիոն
2017 թվականի հուլիսի 10-ին Տետեն տեղափոխվեց Օլիմպիկ Լիոն 3 միլիոն եվրոյի դիմաց։ Իր դեբյուտը Լիոնի կազմում նշեց 2017 թվականի օգոստոսի 5-ին՝ Ստրասբուրգի դեմ խաղում։ Իր առաջին գոլը խփեց օգոստոսի 19-ին՝ Բորդոյի դեմ խաղում։

## Միջազգային կարիերա
Տետեն հանդես է եկել Նիդերլանդների երիտասարդական հավաքականների կազմում։ Նիդերլանդների ազգային հավաքական առաջին անգամ հրավիրվել է 2015 թվականի օգոստոսին։ Իր դեբյուտը ազգային հավաքականում նշեց 2015 թվականի հոկտեմբերի 10-ին՝ Ղազախստանի դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի մարտի 25-ի դրությամբ*

### Միջազգային վիճակագրություն
*2018 թվականի մարտի 25-ի դրությամբ*

## Նվաճումներ
### Ակումբային
; Այաքս
* ՈՒԵՖԱ Եվրոպայի Լիգա․ երկրորդ տեղ․ 2016-17

## Ծանոթագրություններ

## Արտաքին հղումներ
* Տետեի պաշտոնական Ինստագրամի էջը
* Տետեն transfermarkt-ում
* Տետեն soccerbase.com-ում
* Տետեն WhoScored.com կայքում
* Տետեն Լիոնի պաշտոնական կայքում
* Տետեն Լիգա 1-ի պաշտոնական կայքում
* Տետեն ՈՒԵՖԱ-ի պաշտոնական կայքում

Կատեգորիա:Այաքսի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ֆերլան Մենդի

**Ֆերլան Մենդի** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Ռեալ Մադրիդի և Ֆրանսիայի ազգային հավաքականի կազմում։ Խաղում է ձախ պաշտպանի դիրքում։

## Ակումբային կարիերա
### Հավր
Մենդին Հավրի ակադեմիայի սան է։ 2015 թվականին նա տեղափոխվեց ակումբի առաջին կազմ։ Իր պրոֆեսիոնալ դեբյուտը նշեց 2015 թվականի ապրիլի 24-ին՝ Սոշոյի դեմ խաղում։ Իր առաջին գոլը խփեց 2016 թվականի օգոստոսի 19-ին՝ Տրուայի դեմ խաղում։ Հավրի կազմում Մենդին անցկացրեց 51 հանդիպում՝ դառնալով 2 գոլի հեղինակ։

### Օլիմպիկ Լիոն
2017 թվականի հունիսին Մենդին 5 տարվա պայմանագիր կնքեց Օլիմպիկ Լիոնի հետ։ Ակումբը նրա համար վճարեց 5 միլիոն եվրո։ Իր դեբյուտը Լիոնի կազմում նշեց 2017 թվականի օգոստոսի 26-ին՝ Նանտի դեմ խաղում։ Առաջին հանդիպումը եվրոպական մրցաշարերում անցկացրեց սեպտեմբերի 28-ին՝ Եվրոպայի Լիգայի Ատալանտայի դեմ խաղում։ Իր առաջին մրցաշրջանում Մենդին անցկացրեց 35 հանդիպում՝ դառնալով 4 գոլային փոխանցման հեղինակ և ընդգրկվելով Ֆրանսիայի առաջնության տարվա խորհրդանշական հավաքականում։

2018 թվականի հուլիսի 4-ին Մենդին երկարաձգեց իր պայմանագիրը Լիոնի հետ մինչև 2023 թվականը։ Ակումբի կազմում իր առաջին գոլը խփեց սեպտեմբերի 15-ին՝ Կանի դեմ խաղում։ Իր դեբյուտը Չեմպիոնների Լիգայում ֆրանսիացին նշեց սեպտեմբերի 19-ին՝ խմբային փուլի Մանչեսթեր Սիթիի դեմ խաղում։ 2019 թվականի հունվարի 5-ին Մենդին գոլի և գոլային փոխանցման հեղինակ դարձավ Ֆրանսիայի գավաթի Բուրժ Ֆուտի դեմ խաղում՝ օգնելով իր թիմին հաղթել 2-0 հաշվով։ 2018-19 մրցաշրջանում նա կրկին ընդգրկվեց Լիգա 1-ի խորհրդանշական հավաքականում։ Օլիմպիկ Լիոնի կազմում Մենդին անցկացրեց 79 հանդիպում՝ դառնալով 3 գոլի և 7 գոլային փոխանցման հեղինակ։

### Ռեալ Մադրիդ
2019 թվականի հունիսի 12-ին Մենդին 6 տարվա պայմանագիր կնքեց Ռեալ Մադրիդի հետ։ Իսպանական ակումբը նրա համար վճարեց 48 միլիոն եվրո։

## Միջազգային կարիերա
Ֆրանսիայի ազգային հավաքական Ֆերլան Մենդին առաջին անգամ հրավիրվեց 2018 թվականի նոյեմբերին՝ Նիդերլանդների և Ուրուգվայի դեմ խաղերի համար՝ փոխարինելով վնասվածք ստացած Բենջամեն Մենդիին։ Իր դեբյուտը ազգային հավաքականում նշեց նոյեմբերի 20-ին՝ թիմի մեկնարկային կազմում խաղադաշտ դուրս գալով Ուրուգվայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի հուլիսի 18-ի դրությամբ*

### Միջազգային վիճակագրություն
*2019 թվականի հուլիսի 18-ի դրությամբ*

## Նվաճումներ
### Անհատական

* Ֆրանսիայի առաջնության խորհրդանշական հավաքական. 2017–18, 2018–19

## Ծանոթագրություններ

## Արտաքին հղումներ
* Մենդիի պաշտոնական Տվիտերի էջը
* Մենդիի պաշտոնական Ինստագրամի էջը
* Մենդին transfermarkt-ում
* Մենդին WhoScored.com կայքում
* Մենդին Լիոնի պաշտոնական կայքում
*Մենդին Ռեալ Մադրիդի պաշտոնական կայքում
* Մենդին Լիգա 1-ի պաշտոնական կայքում
* Մենդին ՈՒԵՖԱ-ի պաշտոնական կայքում
*Մենդին Ֆրանսիայի ֆուտբոլի ֆեդերացիայի կայքում 

Կատեգորիա:Լա Լիգայի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Մեծահոգի Մանասի հուշարձան

**Մեծահոգի Մանասի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը տեղադրվել է Բարեկամության զբոսայգում՝ քաղաքի Ձախափնյա թաղամասում։

## Պատմություն
Ղրղզական էպոսի՝ «Մանասի» հերոսի արձանը Ղրղզստանի նվերն է Մոսկվային։ Այն ստեղծելու համար Ղրղզստանի կառավարությունը 2007 թվականին հատկացրել է 9 մլն սոմ, իսկ ընդամենը արձանն արժեցել է 41 մլն ռուբլի։ Ղրղզական կողմի ֆինանսական խնդիրների պատճառով արձանի ստեղծումը ձգձգվել է, և այն տեղադրվել է միայն 4 տարի անց։ Միջոցների մի մասը հավաքել են Մոսկվայում ղրղզական համայնքի ներկայացուցիչները։

Հուշարձանը նախագծել է ստեղծագործական խումբը Ժոոմարտ Կադիրալիևի ղեկավարությամբ (Ժ. Կադիրալիև, Դ. Ժոլչուև, Վ. Սադիկով, Տ. Մեդերով)։ Բրոնզե հորինվածքի բարձրությունը 4,5 մ է և այն պատկերում է Մանասին արևելյան զենք ու զրահով՝ Ակ-Կուլա կախարդական ձին թամբած և թափով դեպի վեր պարզած ձեռքով։ Պատվանդանի վրա գրված է.

Հուշարձանի բացման արարողությանը, որը տեղի է ունեցել 2012 թվականի փետրվարի 24-ին, հավաքվել էր ավելի քան հազար մարդ, այդ թվում՝ Ղրղզստանի այն ժամանակվա նախագահ Ալմազբեկ Ատամբաևը, որը հանդիսավոր ելույթ է ունեցել։ Նա նշել է, որ «ղրզղների համար «Մանասը» և՛ էպոս է, և՛ փիլիսոփայություն, և՛ պոեզիա, և՛ պատմություն, և՛ կյանքի ու ժողովրդի իմաստունության հանրագիտարան»։ Նա նաև հավելել է, որ այս արձանի տեղադրումը նոր էջ է բացում Ղրղզստանի և Ռուսաստանի միջև մշակութային կապերի պատմության մեջ։

## Ծանոթագրություններ

## Աղբյուրներ
* 
* 

Կատեգորիա:2012 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Միգել դե Սերվանտեսի հուշարձան (Մոսկվա)

**Միգել դե Սերվանտեսի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը տեղադրվել է Լենինգրադյան մայրուղում՝ Բարեկամության զբոսայգում։

## Պատմություն
Այս քանդակը գրող Միգել դե Սերվանտեսի հուշարձանի ճշգրիտ պատճենն է, որը 19-րդ դարում տեղադրվել է Մադրիդում։ 1980 թվականին Իսպանիայում Խորհրդային Միության դեսպան Յուրի Դուբինինը համաձայնության է եկել այդ երկրի կառավարության հետ մշակութային ուշադրության նշաններ փոխանակելու հարցում, և ԽՍՀՄ-ում պատրաստել են և նվիրել Ալեքսանդր Պուշկինի հուշարձանը (քանդակագործ՝ Օլեգ Կոմով)։ Այդպես Մադրիդում հայտնվեց Պուշկինի հուշարձանը, իսկ Մոսկվայում՝ Սերվանտեսի հուշարձանը։

Սերվանտեսի հուշարձանի հեղինակը և քանդակագործը Անտոնիո Սոլան է, բայց քանի որ հուշարձանը գտնվում է պատվանդանի վրա, իսկ նրա շուրջ տարածքն էլ ձևավորված է, ապա համարվում է, որ դա նաև ճարտարապետներ Իգոր Վոսկրեսենսկու և Յուրի Կալմիկովի ստեղծագործությունն է։

## Այսօր հուշարձանը
2000 թվականից սկսած վանդալները բազմիցս կոտրել են արձանի սուսերը։ Մի քանի անգամ սուսերը վերականգնել են, բայց, ըստ երևույթին, այն հուսալիորեն ամրացնել չի հաջողվում, ուստի ամեն անգամ վանդալները կոտրում են հայտնի գրողի սուսերը։ Այն այժմ էլ առանց սուսերի է, քանի որ վաղուց դադարել են վերականգնելուց։

## Պատկերասրահ

Monumento a Cervantes (1835) Madrid 02.jpg|Սերվանտեսի հուշարձանի բնօրինակը Մադրիդում (1835 թվական)
Памятник Мигелю де Сервантесу в Парке Дружбы.jpg|Սերվանտեսի հուշարձանը Մոսկվայում (1980 թվական)


## Ծանոթագրություններ

## Արտաքին հղումներ
* 

Կատեգորիա:1981 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Ռազմական տեխնիկայի թանգարան (Վերխնայա Պիշմա)

**Ուրալի լեռնա-մետալուրգիական ընկերության ռազմական տեխնիկայի թանգարան** (), Ռուսաստանի ամենամեծ մասնավոր թանգարաններից մեկը։ Ստեղծվել է «Ուրալի լեռնա-մետալուրգիական ընկերություն-Հոլդինգ» ՍՊԸ-ի ղեկավարության նախաձեռնությամբ։ Թանգարանը գտնվում է Սվերդլովսկի մարզի Վերխնայա Պիշմա քաղաքում։ 2017 թվականի դրությամբ թանգարանի ընդհանուր մակերեսը կազմում է 65650 քառակուսի մետր։

## Ստեղծման պատմություն
2005 թվականի մայիսի 9-ին «Ուրալէլեկտրոմեդ» Բաժնետիրական ընկերության անցակետի մոտ բացվեց ռազմական տեխնիկայի ցուցադրություն։ Ուրալի լեռնա-մետալուրգիական ընկերության ռազմական տեխնիկայի թանգարանի հիմնադրման  պաշտոնական  ամսաթիվը  2010 թվականի մայիսի 9-ն  է, երբ բացվեց թանգարանի ցուցահանդեսային հրապարակը, որտեղ ներկայումս ներկայացված են  հրետանային, զրահատանկային տեխնիկայի ինքնագնաց կայանքներ, ինքնաթիռներ և այլ հավաքածուներ ։
 
2013 թվականի մայիսի 9-ին բացվեց ռազմական տեխնիկայի թանգարանի  Ցուցահանդեսային կենտրոնի շենքը։ Կենտրոնում տեղակայված է պարբերաբար համալրվող ռազմական տեխնիկայի հավաքածուն (1-ին և 2-րդ հարկերում), ինչպես նաև Ուրալյան տարածաշրջանի ռազմական պատմությանը նվիրված ցուցահանդես (3-րդ  հարկ)։

2015 թվականի մայիսի 9-ին կենտրոնի  հրապարակում բացվեց Հայրենական մեծ պատերազմի ժամանակ խորհրդային երկաթուղայինների սխրանքներին նվիրված ցուցահանդես։

2016 թվականի մայիսի 9-ին բացվեց խորհրդային Ռազմա-ծովային նավատորմին նվիրված ցուցահանդես։ Այնտեղ ներկայացված են «Մալյուտկա» սուզանավի, 161 և 194 ռազմանավակների, ինչպես նաև  վերականգնված 1125 գետային ռազմանավակի լայնամասշտաբ մանրակերտը, որն օգտագործվել է Ստալինգրադի ճակատամարտի ժամանակ։

## Թանգարանի ցուցադրություն

Թանգարանային համալիրի կազմի մեջ են մտնում բաց հրապարակը և ցուցահանդեսային կենտրոնը։ Բաց հրապարակում առանձին գոտի է հատկացված երկաթուղային տրանսպորտին։ Ցուցահանդեսային կենտրոնի կազմում գործում է  ինտերակտիվ հարթակ (ինտերակտիվ թատրոն, էլեկտրոնային հրաձգարան, խաղային սիմուլյատորներ)։ 
Թանգարանում գործում է երեք խմբակ «Մասշտաբային մոդելավորում», «Սպառազինության պատմություն» և «Գավառագիտություն»։

Թանգարանի հավաքածուում հաշվառված են ռազմական տեխնիկայի ավելի քան 350 նմուշներ։

## Պատկերասրահ

Бронетехника Музея военной техники УГМК.jpg|Զրահապատ մեքենաների հավաքածու
Самоходные установки Музея военной техники УГМК.jpg|Ինքնագնաց սարքերի ցուցադրություն
Verkhnyaya_Pyshma_Tank_Museum_2015_01.jpg|Երկաթուղային ցուցադրություն
Verkhnyaya_Pyshma_MG10084.jpg|Ատրիում
Коллекция бронеавтомобилей Музея военной техники УГМК.jpg|Զրահապատ մեքենաներ
Verkhnyaya_Pyshma_MG10085.jpg|Մոտո ցուցադրություն
Verkhnyaya_Pyshma_MG10128.jpg|Համազգեստների ցուցադրություն
Verkhnaya Pyshma Field Military Museum of UMMC.jpg


## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2006 հիմնադրումներ Ռուսաստանում
Կատեգորիա:Թանգարաններ բաց երկնքի տակ
Կատեգորիա:Հայրենական մեծ պատերազմի թանգարաններ
Կատեգորիա:Ռուսաստանի մասնավոր թանգարաններ
Կատեգորիա:Սվերդլովսկի մարզի թանգարաններ
Յանկա Կուպալայի հուշարձան (Մոսկվա)

**Յանկա Կուպալայի հուշարձան** (, ), հուշարձան Ռուսաստանի Դաշնության մայրաքաղաք Մոսկվայում, որը 2007 թվականին տեղադրվել է Կուտուզովի պողոտայի թիվ 28 շենքի առջևի պուրակում (Դորոգոմիլովո շրջան)։ Նվիրված է բելառուս բանաստեղծ, դրամատուրգ, հրապարակախոս Յանկա Կուպալային (Իվան Դոմինիկովիչ Լուցևիչ, 1882-1942)։

## Պատմություն
Բելառուս բանաստեղծ, դրամատուրգ, հրապարակախոս Յանկա Կուպալայի հուշարձանի ստեղծումը հարմարեցված էր նրա ծննդյան 125-ամյակին։ Հուշարձանի հեղինակներն են բելառուս քանդակագործներ, Բելառուսի ժողովրդական նկարիչ Լև Գումիլևսկին և նրա որդին՝ Սերգեյ Գումիլևսկին։ 2005 թվականի հունվարի 14-ին հուշարձանի նախագիծը հաստատել է Բելառուսի Հանրապետության նախագահ Ալեքսանդր Լուկաշենկոն, որը հանդես է եկել հուշարձանի ստեղծման նախաձեռնողը Մոսկվայի քաղաքապետ Յուրի Լուժկովի հետ հանդիպման ժամանակ։ Քանդակը ձուլվել է բրոնզից Բելառուսի նկարիչների միության կոմբինատում։ Աշխատանքները ֆինանսավորել են Միութենական պետությունը և Մոսկվայի կառավարությունը։

Հուշարձանը տեղադրելու համար տեղ է ընտրվել  Արևմտյան վարչական շրջանում՝ Կուտուզովի պողոտայում։ Պուրակը, որտեղ կանգնեցվել է հուշարձանը, բարեկարգվել է, հուշարձանի տեղադրման համար փոքր բլուր է ստեղծվել։ Արձանի հարևանությամբ տեղադրվել են քարե սալիկներ, որոնք իջնում են դեպի մոխրագույն քարից պատրաստված ոչ մեծ շատրվանը։

Քանդակագործ Գումիլևսկիները գրողին պատկերել են խոհուն դիրքով՝ ձարխոտի ճյուղով և վրան դրված գրքով փայտե ցանկապատին հենված։ Բրոնզե արձանի բարձրությունը 4 մետր է, իսկ «Յանկա Կուպալա» պարզ մակագրությամբ քարե պատվանդանի հետ՝ 7 մետր։

Հուշարձանի բացումը տեղի է ունեցել 2007 թվականի հուլիսի 7-ին։

## Արտաքին հղումներ
* 
* 

Կատեգորիա:2007 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Լյուկա Տուզար

**Լյուկա Տուզար** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Լիոնի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Վալենսյեն
Տուզարը պրոֆեսիոնալ ֆուտբոլիստի կարիերան սկսել է Վալենսյենում։ Իր պրոֆեսիոնալ դեբյուտը նշեց 2015 թվականի հունվարի 20-ին՝ Իզերի դեմ Ֆրանսիայի գավաթի խաղում։ Իր դեբյուտը Լիգա 2-ում նշել է 2015 թվականի հունվարի 24-ին՝ Տուրի դեմ խաղում։ Վալենսյենի կազմում Տուզարը անցկացրեց 19 հանդիպում բոլոր մրցաշարերում։

### Օլիմպիկ Լիոն
2015 թվականի օգոստոսին Տուզարը Օլիմպիկ Լիոնի հետ կնքեց 5 տարվա պայմանագիր։ Իր դեբյուտը նշեց 2015 թվականի դեկտեմբերի 5-ին՝ Անժեի դեմ խաղում։ Իր առաջին գոլը Լիոնի կազմում Տուզարը խփեց 2017 թվականի փետրվարի 16-ին՝ Եվրոպայի Լիգայի ԱԶ Ալկմարի դեմ խաղում։

## Միջազգային կարիերա
Տուզարը հանդես է եկել Ֆրանսիայի երիտասարդական հավաքականներում։ Ֆրանսիայի Մ19 հավաքականի կազմում նա մասնակցել է 2016 թվականի Եվրոպայի առաջնությանը, որտեղ Ֆրանսիան հաղթանակ տարավ, իսկ Տուզարը ընդգրկվեց առաջնության խորհրդանշական հավաքականում։

## Կարիերայի վիճակագրություն
### Ակումբային վիճակագրություն
*2018 թվականի մարտի 25-ի դրությամբ*

## Նվաճումներ
### Միջազգային
* ՈՒԵՖԱ Եվրոպայի Մ19 առաջնություն․ 2016

### Անհատական
* Եվրոպայի Մ19 առաջնության խորհրդանշական հավաքական․ 2016

## Ծանոթագրություններ

## Արտաքին հղումներ
* Տուզարի պաշտոնական Տվիտերի էջը
* Տուզարի պաշտոնական Ինստագրամի էջը
* Տուզարը transfermarkt-ում
* Տուզարը WhoScored.com կայքում
* Տուզարը Լիոնի պաշտոնական կայքում
* Տուզարը Լիգա 1-ի պաշտոնական կայքում
* Տուզարը ՈՒԵՖԱ-ի պաշտոնական կայքում
* Տուզարը Ֆրանսիայի ֆուտբոլի ֆեդերացիայի կայքում 

Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Վալանսիենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիացի ֆուտբոլիստներ
Եկատերինբուրգի պատմության թանգարան

**Եկատերինբուրգի պատմության թանգարան** (), գտնվում է Եկատերինբուրգ քաղաքի պատմական կենտրոնում, մի քանի պատմական շենքերում` Կարլ Լիբկնեխտի փողոցում։

## Պատմություն
Եկատերինբուրգի պատմության թանգարանը իր գործունեությունը սկսել է 1940 թվականից։ Գլոբալ վերափոխումներից հետո 1995 թվականին Յա. Մ. Սվերդլովի հիշատակի թանգարանը ստացավ իր իսկական անվանումը։

## Շենք
300px|thumb|Շենքի պատմական լուսանկար
Թանգարանը գտնվում է XIX դարի սկզբի շենքում, որը համարվում է պատմության և մշակույթի հուշարձան։ Հիմնական շինությունը կառուցել է , փոստատար Գ. Լայվաշևսկին 1820 թվականին, իսկ կողաշենքը վերակառուցվել է 1837 թվականին լեռնային ինժեներ Ա. Գ. Կաչկայի կողմից։ Իր գոյության ընթացքում այն եղել է հյուրանոց, ազնվականների դաստակերտ, եկամտաբեր տուն, բնակելի տուն, կոմունալ բնակարաններով։ 19-րդ դարի վերջին 20-րդ դարի սկզբին շինության մեջ տեղակայված էր Ս. Ա. Տիխոցկու մասնավոր գրադարանը։ 
  
2004-2005 թվականներին շինությունը վերակառուցվեց և զգալիորեն ընդլայնվեց։

## Մշտական ցուցադրություն «Քաղաք, ժամանակ, հին տուն»
Նորացված ցուցադրությունում կարելի է զբոսնել հին Եկատերինբուրգի փողոցներով, ծանոթանալ Տան պատմությանը, տեսնել մեր քաղաքը տիեզերքից, իջնել ստորերկրյա քաղաք, տեսնել ընդերքի հարստությունը, գետային և քաղաքային հաղորդակցության ուղիները։

## Սոֆիա Ադոլֆովնա Տիխոցկու գրադարան
Վերականգնվել է շենքի ներքին հարդարանքը, պահպանվել Եկատերինբուրգի Ս. Ա. Տիխոցկու ամենահաջողված մասնավոր գրադարանի գրքերի հավաքածուն։ 20-րդ դարի սկզբին Վոզնեսենսկու փողոցի վրա գտնվող կիսավերնահարկով տունը լայն ճանաչում ստացավ այստեղ բացված մասնավոր գրադարանի շնորհիվ։ Որտեղ, եթե ոչ այստեղ կարելի էր ընդլայնել մտահորիզոնը, ստանալ հետաքրքիր տեղեկատվություն, հաղորդակցվել մարդկանց հետ։ Սոֆիա Ադոլֆովնան պահպանելով մոտեցման կարգը , հաղորդակցվում էր բոլոր այցելուների հետ, կարողանում էր նրան տրամադրել անհրաժեշտ գրքեր։ Իր ամբողջ անձնական գրադարանը, 16 հազար հատոր, նա տվել էր հասարակական օգտագործման։ Այն ժամանակվա երիտասարդ սերունդը Սոֆիա Ադոլֆովնային գիտեր որպես Եկատերինբուրգի ամենահայտնի կին, նրա մասին խոսում էին և գրում թերթերում։ Ս. Ա. Տիխոցկու գրադարանը Եկատերինբուրգի մշակութային կյանքի ամբողջական էջերից մեկն է։ Ցուցադրությունում առկա է եզակի ցուցանմուշ, 1734 թվականի լեհական արտադրության պահարան, որը Եկատերինբուրգի հասակակիցն է։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Եկատերինբուրգի թանգարաններ
Կատեգորիա:1992 հիմնադրված թանգարաններ
Կատեգորիա:1992 հիմնադրումներ Ռուսաստանում
Կատեգորիա:Ռուսաստանի մշակութային ժառանգության օբյեկտներ
Միշել Վորմ

**Միշել Վորմ** (նիդ.՝ Michel Vorm, ), նիդերլանդցի ֆուտբոլիստ, դարպասապահ։ Հանդես է գալիս անգլիական «Տոտենհեմ Հոտսպուր»-ի և Նիդերլանդների ազգային հավաքականի կազմում։

## Ակումբային կարիերա
### Վաղ տարիներ
Վորմը սկսել է ֆուտբոլ խաղալ հարազատ քաղաքի սիրողական թիմում։

2005/06 մրացշրջանի ընթացքում ֆուտբոլիստը վարձավճարով հանդես է եկել «*Դեն Բոսխ*»-ի կազմում։ Թիմի կազմում անցկացրած միակ մրցաշրջանում Վորմը մասնակցել է 35 հանդիպման։

Մրցաշրջանի ավարտից հետո Միշելը վերադարձել է «Ուտրեխտ»։ Թիմի կազմում նա իր նորամուտը նշել է 2006 թվականի օգոստոսին՝ «Վիլեմ II»-ի դեմ խաղում։ Թիմի կազմում անցկացրած առաջին մրցաշրջանում Միշելը մասնակցել է 33 հանդպման։

Միշել Վորմը թիմից հեռացել է 2011-12 մրցաշրջանից հետո։ Նիդերլանդների ֆուտբոլի առաջնության շրջանակներում Վորմը դաշտ է դուրս եկել 136 անգամ։

### «Սուոնսի Սիթի»
2011 թվականի օգոստոսին Միշել Վորմը տեղափոխվել է Պրեմիեր Լիգայում հանդես եկող «Սուոնսի Սիթի»։ Տրանսֆերն արժեցել է 1.5 միլիոն եվրո։

Թիմի կազմում նա իր դեբյուտը նշել է 2011 թվականի օգոստոսի 15-ին՝ «Մանչեսթեր Սիթի»-ի դեմ խաղում՝ որն ավարտվել է 4-0 հաշվով քաղաքայինների հաղթանակով։ Վորմը այդ խաղում բաց է թողել 4 գոլ, բայց միևնույն ժամանակ կատարել է 11 սեյվ՝ ավելին քան որևէ այլ դարպասապահ։

Իր երկրորդ հանդիպման ընթացքում Միշելը հետ է մղել Բեն Ուոթսոնի իրացրած 11-մետրանոց հարվածը։ Իր առաջին մրցաշրջանում Միշելը մասնակցել է 37 հանդիպման, որոնցից 13-ում նա անառիկ է պահել դարպասը։

2012 թվականի սեպտեմբերի 27-ին Միշել Վորմը 4 տարով երկարաձգել է իր պայմանագիրը։

### «Տոտենհեմ Հոտսպուր»
2014 թվականի հուլիսի 23-ին Միշել Վորմը տեղափոխվել է «Տոտենհեմ Հոտսպուր»։ Ֆուտբոլիստը թիմի հետ կնքել է 4 տարվա պայմանագիր, իսկ տրանսֆերն արժեցել է 3.5 միլիոն եվրո, որի 30%-ը ստացել է «Ուտրեխտ»-ը։

«Տոտենհեմ»-ի կազմում նա իր դեբյուտը նշել է 2014 թվականի սեպտեմբերի 24-ին՝ Լիգայի գավաթի խաղարկության շրջանակներում կայացած «Նոթինգհեմ Ֆորեստ»-ի դեմ խաղում։ Պրեմիեր Լիգայի շրջանակներում Վորմը իր առաջին հանդիպումը անցկացրել է 2015 թվականի մարտի 21-ին՝ մանսակցելով «Լեսթեր Սիթի»-ի դեմ խաղին։ Հանդիպումն ավարտվել է 4-3 հաշվով՝ լոնդոնցիների հաղթանակով։

## Միջազգային կարիերա
Նիդերլանդների ազգային հավաքականի կազմում Միշել Վորմը իր նորամուտը նշել է 2008 թվականի նոյեմբերի 19-ին՝ Շվեդիայի հավաքականի դեմ խաղում։ Հավաքականի կազմում Վորմը մասնակցել է ԱԱ 2010-ին, ԱԱ 2014-ին և Եվրո 2012-ին։

## Ձեռքբերումներ
* Անգլիայի լիգայի գավաթակիր - 2015
* Աշխարհի առաջնության բրոնզե մեդալակիր - 2014

## Ծանոթագրություններ

## Արտաքին հղումներ
* 
* 
* Միշել Վորմի էջը ''voetbalstats.nl'' կայքում 
 

Կատեգորիա:Տղամարդկանց ֆուտբոլի դարպասապահներ
Կատեգորիա:Սուոնսի Սիթիի ֆուտբոլիստներ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ